  Анжелика Тихонова корреспондент Удмуртиысь кибашлыос «Туристический сувенир 2019» улосвылкуспо конкурсын вормисе потӥзы. Со сярысь Калыкъёслэн эшъяськон юртсылэн пресс-службаез ивортэ. Ульяновскын ортчем конкурслэн полуфинал люкетаз Приволжск федерал округысь 11 улосвылъёс пыриськизы. Соос пӧлын Удмуртилэн командаез но вал. Глазкарысь шаертодонъя музейысь ӧнерчиос, декоръя но флористикая студиысь дизайнеръёс, пыдкутчан лэсьтӥсь суредась но дизайнер но трос мукет ӧнерчиос I, II, III интыос понна 80-лэсь трос дипломъёс басьтӥзы. Вормонъёслэн огъя лыдзыя улосвылмылэн командаез ваньзэсты азьпалтӥз. Вань ужъёс пӧлысь жюри «Вселенная» матрёшкаез, лыэз вандылыса лэсьтэм кык USB-флешкаосты нимысьтыз пусйиз. Пусъём, вормись интыосты басьтэм вань кибашлыос коньывуонэ Саратовын ортчоно конкурслэн финалаз пыриськозы. Тодэ вайытом, матысь нуналъёсы Глазкарысь дышетӥсьёсты дасянъя институтын дышетскисьёс студентъёслэн огъяросси олимпиадаязы кык нырысетӥ интыосты басьтӥзы.  Тегъёс: Лулчеберет Удмуртия вожвылъяськон кибашлыос  